**PERSONAGGI DELLA COMMEDIA**

**LORENZO FARFALLA…………………………………………Marionettista……………..anni…45**

**PETRA………………………………………………………………Sua Moglie…………………………..40**

**CICCINA……………………………………………………………Loro Figlia…………………………….21**

**GIROLAMA QUARTARUNI…………………………………Cugina dei Farfalla……………….55**

**TITTA CUGNETTO……………………………………………..Poeta dialettale……………………35**

**LUCIANO RAPANELLA……………………………………….Lavorante di Lorenzo……………24**

**FILIPPO SPANO’………………………………………………..Rappresentante……………..……28**

**PICCIUNI…………………………………………………………..Brigadiere di P.S…………………..40**

**NUNZIA……………………………………………………………Cugina dei Farfalla………………..40**

**(Lavandaia)**

**TURIDDA…………………………………………………………….Cameriera……………………………30**

**UN SUONATORE DI VIOLINO (cieco)………………………………………………………………….30**

**UN SUONATORE DI CHITARRA…………………………………………………………………………. 40**

**UN SUONATORE DI VIOLONCELLO...………………………………………………………………….50**

**GENTI DO VICINATU – MASCULI E FIMMINI**

**L’AZIONE HA LUOGO A CATANIA IN UN POPOLARE RIONE**

**EPOCA PRESENTE**

**TRA IL I° E IL II° ATTO TRASCORRONO QUASI 24 ORE**

**TRA IL II° E IL III° ATTO DICIOTTO ORE**

**N.B. Sinistra e Destra s’intende dello spettatore**

**ATTO PRIMO**

**SCENA STABILE**

*Stanzone rustico – Malazzeni – Porta in Centro – Comune – Laterale a destra una grande apertura – Architrave che da sul palcoscenico del Teatro delle Marionette – A sinistra porta che conduce nell’appartamento dei Farfalla. Nell’angolo a destra, agganciati a mezzo di un’asta di ferro legata al muro con squadre di ferro diverse marionette armate (Paladini e Saraceni, fra i quali Angelica in camicia). Laterale a sinistra della comune l’immagine del Patriarca San Giuseppe ornata con pannelli a colori, arance e limoni, fichidindia e ostie di vari colori nonché neve candele legate con un nastro rosso sopra di una mensola pure essa con finimenti indorati.A sinistra un bancone da lavoro con occorrente: chiodi,martello, tenaglie, sciabole, scudi, elmi, e qualche marionetta in costruzione. In fondo un vecchio comò a cinque cassetti, nel soprapiano di questo una bottiglia di vino, qualche bicchiere, una scatola di fiammiferi e un mazzo di chiavi chiuse in un anello di ferro; al muro una cresta di agli e un attaccapanni. L’angolo in fondo di sinistra è ingombro di scene arrotolate e di qualche oggetto di effetto e di vestiario marionettistico. Sedie, qualche bancarella in legno e un cassone. Siamo al 18 Dicembre pomeriggio.*

**SCENA 1**

**PETRA , CICCINA I SUONATORI E LA GENTE DEL VICINATO, INDI LORENZO**

(*Nell’attaccapanni trovasi la giacca e il berretto di Luciano*).

***Lo spettacolo inizia a sipario calato. I suonatori seduti a cerchio attorno all’altarino recitano la litania.***

***La scena è affollata di gente del vicinato che segue commossa lo svolgersi della novena, mentre Luciano è distratto assente.***

**Suon. Viol.** Santa de genitri, Santa virge virgini, Madre de cresti…

**Coro**  Ora pro nobis

**Suon. Viol.** Madri divina grazia, madri purissima, madri castissima…

**Coro**  Ora pro nobis (Alza la tela)

**Suon. Viol.** Madre dei peccatori, madre dei Salvatore, madre amabile…

**Coro**  Ora pro nobis

**Suon. Viol.** Madre inviolata, madre intemerata e Patriarca Santo…

**Coro**  Ora pro nobis

**Lorenzo** (*entra dalla sinistra, scamiciato, fumando la pipa; con un’aria di soddisfazione volge lo sguardo in giro indi guarda l’altarino e si toglie rispettosamente il cappello continuando a fumare*)

**Suon. Viol.** Sede sapienza, causa nostra letizia, vasi spirituale…

**Coro** Ora pro nobis

**Suon. Viol.** Regina angilorum, regina pastolorum, regina virginu…

**Coro** Ora pro nobis.

**SCENA 2**

**TITTA E DETTI**

**Titta**  *(Entrando per la comune, avvolto alle spalle un vecchio scialle scolorito, con un contegno superbo e imponente, saluta con un cenno di capo i Farfalla indi con un’aria imperativa si avvicina presso i suonatori)*

**Suon. Viol.** Vasi onorabile, vasi insigne devozioni, Rosa e Rosa mistica…

**Coro**  Ora pro nobis.

**Suon. Vio.** Agnus Dei, Dei Chitolli, Chitolli peccata mundi…

**Coro**  Miserere Nobis – Ora pro nobis.

**Titta**  (togliendosi il cappello, solenne, con lo sguardo rivolto al Patriarca)

“Mentri ca tegnu annicchia di lena

“Vu summu Diu n’aviti aiutari

“Essennu nfacci a sta nuvena

“Mpezzu di strofa vurria cantari

**Petra** (Accortasi che Lorenzo continua a fumare, con cenni richiama il marito alla buona educazione. Lorenzo, a malincuore, smette di fumare)

**Titta** “D’Angili e Serafini atturniatu

“L’Eternu Diu cunsigghiu tinia

“E chiamatu all’Arcangilu biatu

“Dici: Va ‘nta la Vergini Maria.

**Luciano** (Trovasi a destra, vicino alla ribalta; furtivamente s’avvicina presso Ciccina sussurandole delle dolci parole).

**Titta** “e di lu so gran fruttu immacolato

“Nasciri divi lu veru Misia

“E quannu nasci tuttu lu stiddatu

“A idddu s’arrenni e di luci spicchia.

**Lorenzo** *(Entusiasta fa cenni alla moglie, mentre questa lo prega con cenni di stare composto)*

**Titta** “Pri ubbidiri la Divinitati

“Di spini fitti veni curunatu

“pri cancellari li nostri piccati

“Mori poi nta la cruci fracillatu.

**Luciano** *(continua e con azzardo a mormorare qualche frase d’amore a Ciccina che il pubblico non arriva a comprendere, mentre Ciccina timidamente ascolta con indifferenza simulata)*

“Finitu lu cumannu di buntati

“Lu Santissimu Arcangelo Micheli

“Cungidannusi di Maria torna a li celi

“Facennu la Divina volontati.

**Ciccina** (per paura di uno scandalo meccanicamente si sposta da Luciano)

**Titta**  “Ca mettu fini a lu me mpruvvisari

“E sturviceddi all’ordini li chiamu

“E sintennivi a tutti salutari

“Arrivederci a dumani si campamu.

*(Rimettendosi il cappello, prende posto accanto a Luciano col quale scambia qualche parola)*

**Sun. Viol.** A li quattru di la notti

“San Giuseppe ci dicia

“Haiu fattu quantu potti

“Cchiu’ non pozzu spusa mia

“Haiu fattu quntu potti

“Cchiu’ non pozzu spusa mia. *(Passaggio)*

“Cala n’angilu e disponi

“e ci dici a lu mumentu

“O faciti orazioni

“Pri stu Santu Nascimentu

“E vo’ faciti orazioni

“Pri stu Santu Nascimentu. *(Passaggio e fine)*

**Tutti**  Evviva Gesu’ Bamminu!

**Lorenzo** (Ai suonatori) E chi fu’? Accussi’ prestu a facistuvu finiri?

Sunatici ‘mballabili, na polca, ‘mazziri.

**Suon. Viol.** Mi dispiace signor Farfalla, chi fari avemu

**Titta** E bonu, facemulu cuntenti o signò Lorenzo. Sunaticci na canzuna napulitana

**Suonatori** (Eseguono sgangheratamente un vecchio motivo popolare napoletano)

**Tutti** *(Al termine della canzone)* Evviva Gesu’ Bammminu.

**Lorenzo** Signuri mei a dumani, ora ognuno e vostri casi, ccà s’ha travagghiari. (La gente del vicinato va via per la comune come pure i suonatori salutando prima e rispettosamente a Ciccina e ai Farfalla. Si mettono in ordine sedie , panche, mentre Luciano spegne le candele).

**Titta**  Signor Farfalla è rimastu cuntenti?

**Lorenzo** Veramenti… a putevuru ancora allungari…

**Titta** *(Porgendogli la mano)* Allura a dumani.

**Lorenzo** Aspittati!...Petra, al nostro caro poeta, concittadino Titta Cugnetta, dacci un bicchieri di vinu, di quello immacolato, senz’acqua.

**Petra** Subbitu.*(Mesce dalla bottiglia un bicchiere di vino)*

**Luciano** *(Appena terminato di spegnere le candele s’avvicina presso Ciccina che trovasi in fondo a mettere in ordine qualche oggetto marionettistico e supplichevole le sussurra qualche parola, mentre Ciccina lo prega di smettere perché potrebbe accorgersene suo padre)*

**Titta** Senza ca s’affennunu, non pozzu accittarlu. Non è superbia, u vinu a st’ura mi fa mali. Siccomu haia fari u giru, si cuminciu a biviri d’ora, ci voli u tri pedi poi pri stari additta.

**Lorenzo** Vaia, almenu ‘nsorsu, una boccata.

**Titta** Affattu.

**Petra** Allura u posu?

**Titta** Mentri ca volunu accussì,pacenzia(Prende il bicchiere) Evviva Carribardi,

bonarma

**Lorenzo** Evviva iu ca niscii i sordi

**Luciano** *(a Ciccina sottovoce)* Ma pirchì non po’ essiri, Ciccinedda? Parra, chi citrovi di mali?

**Ciccina** Pri carità, Lucianu, per ora no’, aspittamu.

**Titta** *(Porgendo il bicchiere a Petra)* Oh la gran bellezza di vino. Rumpi icantuneri

**Lorenzo** Petra daccini n’autru bicchieri. *(Petra esegue)*

**Titta** Chi va dicennu?...Affattu, mancu pri scherzu

**Lorenzu** Sempri vu viviti; questo vi schiara il cervello e decantate la nascita di Gesu’ con piu’ calore.

**Titta** La ringraziu ma non pozzu…Bah…mi fa mali…Unni…quannu…mi ruvina la menti.

**Petra** Chi fa’, su vivi st’autru, oppuri lu posu?

**Lorenzo** Mentri ca non lu voli nò furzari.

**Titta** Signuruzza, mentri ca so maritu è accussi’, megghiu ubbidiri ca santificari.(Prende il bicchiere e beve)

**Luciano** (c.s.) Ma dopu chi cunchiudemu? To patri, e oggi, e dumani, se ne accorgerà e finisci tuttu…Vaia, diciditi giuiuzza!

**Ciccina** Chi sacciu, chi sacciu chi t’ahiu a diri. Pri carità, per ora nò, Lucianu, aspittamu. (Confusa e timida, via a sinistra mentre Luciano si pone a lavorare).

**Titta** (che ha terminato di bere) Chi cosa granni! E’ megghiu da marsala!

**Lorenzo** (Tra sé) N’autru bicchieri nni voli. Petra, e posa ssà buttigghia prima ca si lu sciuga tuttu.

**Petra** (Depone sopra il comò bottiglia e bicchiere)

**Titta** Ora mi nni vaiu…Arrivederci a dumani signor Farfalla.

**Lorenzo** Amabilissimo poeta e concittadino, vulissi fattu ‘nfavuri.

**Titta** Vossia mi cumanna

**Lorenzo** Prego, per carità. Si tratta di chistu: Dumani, mentri ca diciti i puisii, si nni putiti ‘mpruvvisari dui supra Orlando paladino, così cci fa cchiu’ reclami alla storia ca staiu rappresentannu.

**Titta** Supra a Vallando? S’immagina cu quali paiciri! C’è cchiu’ cosa?

**Lorenzo** Nenti, scusati anzi del disturbo.

**Titta** Chi va dicennu? Anzi staiu ricivennu anuri sapennu che la mia musa è utili macari pri la storia di Vallando. Ci bacio le mani.

**Lorenzo** (Stringendogli la mano) Arrivederci nostru adurato poeta.

**Titta** (Mentre si avvia per la comune) Signura Pitrina s’à rispetta, addiu frati Lucianu.

**Petra** Bongiornu don Titta.

**Luciano** Ti salutu Cugnetta.(Titta via)

**Lorenzo** (dopo breve pausa) Piccatu, caspita!...Piccatu!

**Petra** Chi ti successi?

**Luciano** Principali, vulissi scinniri ‘nto tiatru pri daricci na pulizziata e palchi.

**Lorenzo** Aspetta Luciano, per ora non fari nenti ca t’haiu a parrari. (Rivolto a Petra mentre Luciano si rimette a lavorare) Diceva piccatu ppu’ pueta.

Unu ca u vidi mancu u calcula, ‘ntantu è na menti. Un genio incompreso.

**Petra**  U pueta?

**Lorenzo** U pueta, sissignori. Chiddu per ora non è conosciuto, poi, quannu mori…

Per esempio, ddu Marcuni?!!

**Petra** Comu a chiddu ca mi facisti ‘nte cianchi l’autra sira?

**Lorenzo** Scecca, chi c’entra Marcuni cu ammaccuni? Staiu parrannu di chiddu ca spirimintò u telegrafu senza fili…Quannu inventò la sua sperimentazioni, lu pigghiaru ppi pazzu. ‘Nveci ci fu lu guvernu ‘Nglisi ca comu lu sappi si lu sucò comu l’ovu a la cocca.

N’autru esempiu cchiu’ alimentari: la nostra Sicilia, che ne seculi passati è stata guvernata da tanti popoli: Arabi, Turchi, Spagnoli, Austriaci; nessuno ha saputo apprezzare il sicilianu.

Ora, ‘nduvina tu cu fu u primu a canusciri i siciliani? Nentidimenu l’America!...Difatti i primi siciliani ca sbarcaru a Merica, dopu un lunghissimo e strapazzusu viaggio, pirchì avevanu attraversato il mare

Tirrenu, Adriatico, tuttu l’Ucianu…

**Luciano** (Di scatto si alza e s’avvicina presso Lorenzo)Principali chi voli?

**Lorenzo** (Sorpreso) Iu?...Nenti. (a Petra) U chiamasti tu?

**Petra** Iu’ no.

**Luciano** Siccomu ‘ntisi Lucianu…

**Lorenzo**  (che ha capito l’equivoco, ridendo)Haiu caputu; dissi l’Ocenu, u mari,

chiddu ca si trova ‘nta chianata da Merica e tu strasintisti (a Petra mentre Luciano si rimette a lavorare) Perciò appena i siciliani sbarcanu ‘nta Merica u Guvernu miricanu subitu l’apprizzo’.

**Petra** Sa chi belli accuglienzi ci ficiru!...

**Lorenzo** Chiudenu l’emigrazioni.

**Petra** E chhi c’entra?

**Lorenzo** Altro che c’entra!...C’era tanta sincerità nel lavoro produttivo del siciliano, tanta intelligenza, che ogni operaio lavorava per cinque, e allora che cosa ne facciamo degli altri emigrati di altre nazionalità ca ni creiunu pastizzi?...Chiudiamo la emigrazioni per tutti e facemu trasiri il solo siciliano(soggetto). Lui solo merita di essiri rispittatu e onorato; e così fu e così sarà per tutta l’eternità.

**Petra** Lassa iri sti discursi. Vidi ca iu staiu scinnennu ‘nto tiatru, vidi chiddu ca cci a diri a Lucianu, t’arraccumannu, ccu’ bonu.

**Lorenzo** Non ti scantari, sacciu iu comu l’haiu a pigghiari, specialmenti ca l’haiu a licenziari.

**Petra** Su mi cridi, mi nni pari forti, criaturi!

**Lorenzo** Macari a mia, ma ntantu è necessario. Vattinni, sta mali a umiliariu ‘mpresenza tò.

**Petra** Chi boni paroli, t’arraccumannu.(Via a destra)

**SCENA 3**

**LUCIANO E LORENZO**

**Lorenzo** (E’ indeciso. Vorrebbe chiamare a sé Luciano ma è invaso da una grande timidezza, poi facendosi animo) Lucianu…Lucianu…(pausa…Luciano continua a lavorare) Lucianuuu…..

**Luciano** A mia chiamau?

**Lorenzo** Antura ca ca non c’entravi, sintisti subitu, ora ca havi menz’ura ca ti chiamu…

**Luciano** Avi ragiuni:…siccomu era appricatu o travagghiu no’ ‘ntisi, chi voli?

**Lorenzo** Assettiti.

**Luciano** Assittatu sugnu.

**Lorenzo** Avvicinati.

**Luciano** (si alza e si vvicina a Lorenzo) Chi voli?

**Lorenzo** (tra sé) E di unni haiu a cuminciari?...Senti, mi doli u cori…

**Luciano** U cori ci doli? E pirchì na’ parratu prima ca ‘nta ‘nsautu ieva ‘nta farmacia a pigghiaricci du pinnuli. Ci vaiu?

**Lorenzo** Ccà statti. N’autru è lu discursu. (Pausa) Vulia diri: Mi dispiaci e mi ni doli lu cori ca secunnu chiddu ca hai fattu succediri tu, devi capire ca non si cchiu’ cosa pri mia.

**Luciano** (Avvilito) Vossia avi ragiuni, haiu tortu sfacciatu. U sacciu, fici sbagghiu di chiddu grossu assai, ma pri sta vota vossia m’h pirdunari. ‘Nto munnu

Tutti sbagghiamu.

**Lorenzo** A secunnu comu si sbagghia. (Bonario) Senti, chidda ca è a virità è virità e bisogna dirla. Tu, na vota, valevi ‘mbancu pri maniari li pupi e specialmenti pà destra; sti quattru quarunara d’oggi mancu li scarpi

ti putevunu purtari…non parru poi ppi faricci tirari li schermi, eri mugghiu di ‘nginirali…!Però quannu ieri sira l’imperatore Carlo Magno fu abbattuto da Ferrau’ u Spagnolu e già l’aveva pigghiatu prigioniero e ntuttuna si ‘ ntisi a vuci di Orlando ca diceva: Fermatevi! Era logicu ca duveva spuntari Orlandu pri libirari a Carlu!...Vinisti tu e mi niscisti a “Peppininu”(Ganu) Sa unni l’hai testa…

**Luciano** Sissignuri avi milli parti di ragiuni.

**Lorenzo** Lucianu, ca Lucianu…comu ci pensu mi veni u friddu! E chi fu dda nisciuta di Peppininu, ‘ntrionfu? Ogni lumia ca curreva, aranci, mannarini, sparti fraciti!...E d’autru facchinu du molu ca si livo’ dda scarpa di surdatu, cu tutta da decorazioni di chiova, s’ammirò ‘nto nasu di Peppinu e lo bullo’. Ci fici scuppulari non sulu u nasu m macari menzu varvarottu…! Ora ci vulissi n’autru sbagghiu di chistu pi chiudiri u lucali pri sempri.

**Luciano** Avi ragiuni, vossia mi cumpati!...

**Lorenzo** Su fussi u primu sbagghiu ti cumpatissi…Tu scurdasti chinnici iorna arreri

quannu il mago Malagigi, il cugino di Rinaldo pigghiavu il libro della magia e chiamo’ il diavolo: Alia, per ordine mio, per ordine dell’arte magica a me il diavolo Asmodeo! Vinisti tu e inveci du diavulu mi niscisti o Papa? Dimmi ora, tutti ddi marinara, fruttaiola, casciara, carritteri di cui è composto il nostro nobile e intellettuale pubblico aveva ragiuni di dirimi: pusiddara, quarumara, latri. I soldi vulemu signor Farfalla, signor puddira!...Perciò, nui ristamu boni amici, anzi vogghiu ca ogni tantu mi veni a fari na visita, ma pri travagghiari ccu mia si nni parra quannu hai la testa a postu e tutto il suo ingranaggio aggiustato.

**Luciano** Mi lassa stari, pri carità, principaleddu.

**Lorenzo** (Indicando la fronte) Tu hai a zona scapulata, rutta anzi

**Luciano** A zona?

**Lorenzo** Sissignuri a zona da testa. (Dopo breve riflessione) A mia non mi po’ paci comu ‘nta nenti divintasti accussì stunatu. Prima eri abbissatu, ordinatu, sistimatu, ora ‘nveci si ‘ntrunatu tunnu. (Lunga pausa. Riflette,

poi lo guarda con insistenza e dopo, come se avesse indovinato) Senti, veni ccà, figlio di bona donna, pirchì non mi l’hai dittu prima?

**Luciano** (Indietreggiando timidamente) Matruzza mia, si nnì scannaliò. E comu fazzu ora?

**Lorenzo** Tu zitu si?

**Luciano** Non signura. Non è veru principali, calunnii su! Cu ci lu dissi?

**Lorenzo** Mai! Tu si ‘nnamuratu comu na signa…Chi ci vuleva a scopriri tuttu?...

E cu è sta civittella…

**Luciano** Ca quali, si sta sbagghiannu. (con un sospiro di sollievo, fra sé)

Chi scantu ca mi fici pigghiari!...

**Lorenzo** Non diri munzignarii…Pri chistu pirdisti a testa…Cu è chista? Cu mia ti poi cunfidari. Chi forsi havi soldi e dato il tuo stato miserabile, non ti duna cocciu?

**Luciano** Chi va dicennu?!

**Lorenzo** Su è accussì, pirchì non ta porti, macari di contraforzu? Non ti scantari nenti dopu fannu i parenti di fronti all’irreparabile, tabbaranu ca non si autru!...Veramenti iu’ non duvria parrari accussì pirchì macari iu’ hai una figghia, ma datu u picciottu ca sì, con entusiasmo ti dicu ca su voi macari iu’ t’aiutu a fuiratilla. Portatilla bestia.

**Luciano** Chi va dicennu?

**Lorenzo** Su si murtazzu di fami non voldiri nenti, tu sei un galantuomo ed è una fortuna per la famiglia dove entri, avere un genero comu a tia. Lucianu, su ti mancunu i soldi ti dugnu iu.

**Luciano** Mi si sta mutu pri carità.

**Lorenzo** Basta, di mia non ti po’ lagnari, iu’ u bonu cunsigghiu ti l’haiu datu,accussì sulu t’abbessi. Ed ora dammi la manu, senza odiu e boni amici. (Gli stringe la mano)

**Luciano** (Frenando a stento il pianto) Mentri ca voli accussì. (Toglie dall’attaccapanni la giacca, il berretto e l’indossa)

**Lorenzo** Non sono io che lo voglio, è il pubblico; pri mia putissi stari quantu vulissi, ma siccome sei stato protestato, il pubblico te ne manda e tu ti n’ha ghiri pri forza.

**Luciano** (c.s.) Sabbenerica. (Si avvia a sinistra)

**Lorenzo** Unni vai?

**Luciano** Vuleva salutari a signura e a signurina.

**Lorenzo** Non c’è bisogno, i salutu iu pri tia.

**Luciano** (Guarda le marionette con passione come oggetti cari a lasciare,

s’avvicina e non sa staccarsi da loro. Facendosi animo, dopo averli salutati) Non li vidu cchiù…L’haiu vulutu beni comu a tanti fratuzzi a sti paladini…Addiu Angelica, mi nni vaiu…Sabbenedica principali. (Rompe in singhiozzi indi via per la comune)

**Lorenzo** Binidittu e santu, u Signuri t’accumpagna. (Breve riflessione)

Veramenti bonu, u carusu era. Onestu, travagghiaturi, fidili…ma pri forza stu pruvvedimentu lu duvia pigghiari…! Ed ora mettiamoci al lavoro. (Siede su una panchetta cercando di riparare qualche guasto alle marionette) Ora ddocu ci voli:

“Si so matruzza non m’ha voli dari

“Iu’ prestu mi lu fazzu lu complottu

“Mi fazzu a quattru amici i cchiù fidati

“La carruzzella è pronta e mi la portu!

(Cercando qualche ogggetto) Ciccina!...Ciccina!

**Ciccina** (d.d) A mia voli?

**Lorenzo** Senti, arreri Argalia c’è l’armadiu da lancia…Arreri a lancia c’è l’armadiu…Bih, ca macari iu persi a testa! Arreri l’armadiu c’è a lancia di Argalia, pigghila.

**Ciccina** (c.s) Non c’è

**Lorenzo** Cerchila bona ca ddocu è

**Ciccina** (c.s) Bona l’haiu circatu.

**Lorenzo** E no dicu iu?...Pri forza iu l’haiu circari! Tutti unu chiù luscu di l’autru sunu ccà intra. (Mormorandosi, via a sinistra. Breve scena vuota)

**SCENA 4**

**GILORMO, poi LORENZO indi PETRA E CICCINA**

**Gilormo** (tipo di massaro di vecchio stampo;veste in velluto pesante color verdone, porta all’orecchio destro un orecchino. E’ un po’ miope e semisordo. Entra portando con sé un piccolo barile di vino e un paniere contenente frutta).

C’è prummissu? Pozzu trasiri? (Rimane sulla soglia) E chi è, nuddu c’è?...Di casa…….(Deposita in un angolo un paniere e barile indi a distanza rivolto ad Angelica)…Scusi, signurina, stannu ccà i mè cucini? I Farfalla? Ccu lei parru signurina.

**Lorenzo** (Entrando dalla sinistra con una lancia fra le mani, sorpreso, scorge Gilormu che parla con Angelica) Chi pupi parra!...Chi è pazzu?...Scusi a cu cerca?

**Gilormu** (Voltandosi) I mè cucini Farfa…(Riconoscendolo) Cucinu Lorenzo, iu’ sugnu, u parenti Gilormu!

**Lorenzo** (Deponendo la lancia in un angolo e abbracciandolo) Cucinu affezzionatu, venite fra le mie braccia…comu stati?

**Gilormu** Ca bidduni, e vui?

**Lorenzo** Ottimamente.

**Gilormu** Già, si vidi ‘nta facci ca v’ammantiniti rusciano e sanguigno comu ‘ nviteddu…bravu.

**Lorenzo** Grazii. A prima vista non v’avia conosciutu? Chi parravuru chi pupi?

**Gilormu** Chi pupi (Assiccuratosi) Veru è!…Chi sugnu bestia!...Ca veramenti, siccome haiu a vista iaddinara, di luntanu mi parsunu pirsuni. E dicitimi, a cucina Petra, Ciccina, chi diciunu? Su boni?

**Lorenzo** Boni, boni su.

**Gilormu** Veru è ca la cucina Petra ha statu malata riturnamenti ca malatia o cori? (A un cenno affermativo di Lorenzo) E ora comu è? Si guarivu totalmenti?

**Lorenzo** Accussì acussi’, il male si mantiene stazionario.

**Gilormu** U stazzunaru a manteni?

**Lorenzo** Bonu va!...Stazionario, voldire né avanti e mancu arreri. Aspittati ca vi la chiamu. (Sulla soglia di destra) Petra…Petra…(A sinistra) Ciccina, arrivò u cucinu Gilormu, chiddu di S. Antonio.

**Petra** (Entrando dalla destra) Finalmenti vinistuvu, comu siti cucinu?

**Gilormu** Ca bonu sugnu, e vui? (Stringendole la mano)

**Ciccina** (Entrando dalla sinistra) Sabbenedica. (Gli bacia la mano) Com’è vossia?

**Gilormu** Varda ch’è bedda fatta,para na ciura di maju.

**Lorenzo** Assittativi cucinu. (Siedono tutti accanto a Gilormo)

**Petra** Comu su a casa, su tutti pari boni di saluti?

**Gilormu** Ringraziamu la provvidenza, anzi vi portu li saluti da parti di me’ figghi e mè nora.

**Lorenzo** Grazii. E comu va ca non scinnistiru aieri?

**Ciccina** Veramenti aieri u spittavumu.

**Gilormu** Siccomu mi vosi sbriari d’azzappari ddu pizzuni di jardinu, chiddu attaccatu a la biviratura…quannu sbriai si fici n’ura di notti e allura pinsai di scinniri oggi. Difatti stamatina pigghiai lu scilliratu di li setti; ma arrivatu a la stazioni di Catania mi frastornai

**Lorenzo** E pirchi’?

**Gilormu**  Non truvai chiu’ la tramma

**Lorenzo** La tramma? E chi è sta tramma?

**Gilormu** Chi vol diri chi è la tramma! Di la stazioni,unu pri sgavitu di caminari chi fa? Si pigghia la tramma!

**Lorenzo** (Ridendo) Ho capito, il tranvai è, vui a chiamati la tramma

**Gilormu**  E pirchì, comu si chiama?

**Petra** Non ci dati cuntu

**Ciccina** U papà scherza

**Gilormu** Lu sacciu, è sempri lu tiatranti ca è. E perciò mi dissiru ca a lu postu di la tramma ci misuru lu filussu

**Lorenzo** Ciccinu, facisturu ‘nmacellu; filussu,filussi, si chiama filubus

**Petra** Non ci dati cuntu cucinu, l’interessante è ca vinistuvu. Si sapissuvu cucinu quanti storii…Tassa di successioni , documenti da sant’arma da zia, soldi all’avvocatu…

**Ciccina** E pirchi’ non ci cunti tutti li riparazioni ca ci vosunu ‘nte casi

**Lorenzo** Ma sti cosi si sannu. Sti spisi in parti uguali li pagati tutti l’eredi.

**Gilormu** E su no’ pajamu nui cu l’ha pajari ? Cunventi semu ‘nta sti discursi, vurria sapiri cu si li’ccattò li casi?

**Lorenzo** ‘Nsignuri

**Petra** Beddu riccu e malandrinu.

**Ciccina** (Fra sé) Cretinu e antipaticu

**Lorenzo** Davveru cucinu, si lu viditi pari ‘nobili.

**Gilormu** E l’attu ora quannu si po’ firmari?

**Petra** Ca si Diu voli, macari dumani. Bisogna avvisari l’eredi da parti masculina; chiddi da parti fimminina semu nuatri. Doppu iemu tutti ‘nto nutaru, si leggi l’attu di vinnita, ci mittemu la firma e ognunu pigghia a so porzioni di soldi.

**Gilormu** ‘Ngnursi’, haiu caputu, manca la sula firma pri pigghiarini il grana.

**Lorenzo** Aspittati, arragiunamu ‘mpocu.(*Rivolto a Petra*) Tu sai firmari?

**Petra** Quantu si matelicu, ci mettu a cruci

**Lorenzo** Cucinu Gilormu, vui sapiti firmari?

**Gilormu** Ca logicamenti, ci mettu puri la cruci.

**Lorenzo** A cucina Peppa, Nunzia, Senzia, chi ci mettunu a firma?

**Ciccina** Per spirito di discinnenza puru la cruci.

**Lorenzo** E allura si dici: Dumani c’è la calata dei crociati. Ca sull’anuri miu, quannu st’attu di vinnita è lestu a pariri mbuzzettu di campusantu!

**Gilormu** Sempri schirzevuli lu cucinu, è lu veru upranti (*Ricordandosi del paniere* *e del barile*) Uh, scusati cucineddi, mi pirmisi di purtarivi ‘mpocu di vinu, chiddu du voscuru, quattru nuci, quattru mennuli, quattru ficu…

**Lorenzo** A robba a quattru ni purtau!

**Petra** E pirchì ora st’incomudu?

**Lorenzo** U viditi, sti cosi mi dispiaciunu

**Gilormu** Cumpatitimi, a Ciccitta ci piaciunu sti cusuzzi!

**Ciccina** Grazii, pirchi’ disturbarisi? (*Si sente bussare*)

**Petra** Mi pari ca tuppulianu, quantu ci vo grapu

**Lorenzo** Aspetta prima. (*In fretta prende il paniere ed il barile e va a sinistra*)Mittemu ‘nsalvamentu a robba a quattru.

**Petra (**Va ad aprire**)**

**SCENA 5**

**DONNA TURIDDA E DETTI**

**Petra** Avanti, trasiti; è donna Turidda

**Turidda** (*Veste in abito scuro con grembiule bianco. E’ triste in volto*)

Sabbenerica signura, bongiornu signurina Ciccina

**Petra** Chi fu? C’è cosa donna Turidda?...A mprisa ca lu patruni di casa s’aggravo’?

**Turidda** Ca quali, chiddu chi mori mai…A patruna di casa, puvuredda, ci pigghiò ora ora na botta e non mi pari tanta bona!

**Petra- Cicc.** Vih! Mischina!

**Turidda** E mi mannau u signurinu ppi dirivi di farici lu favuri d’acchianari quantu ci fannu curaggiu a signurina nica ca sta facennu comu na pazza

**Lorenzo** (*Rientra dalla sinistra*) Chi fu? C’è cosa donna Turidda?

**Ciccina** Papa’, a patruna di casa tinta è!

**Lorenzo** E chissu u sapemu; sempri tinta a statu

**Petra** E mannau u figghiu da patruna di casa pri iricci iu’ e Ciccina a cunfurtari a so muggheri

**Lorenzo** Bah, ca quali!...

**Petra** (*Richiamandolo*) Lorenzu!...

**Lorenzo** Idda picchì mi sumò a misata da casa?

**Gilormu** Cucinu, nta malatei, carciri e nicissitati si canusci lu cori di l’amici, mannaticcilli

**Lorenzo** Pri rispettu vostru; andateci

**Petra** Passati avanti donna Turidda, a mumenti vinemu.

**Turidda** Sissignuri.

**Lorenzo** A propositu, u patruni casa comu ha statu?

**Turidda** Ca comu a essiri, sempri lu stissu…va, mi ‘nni vaiu, sabbenedica a tutti.(*Via per la comune*)

**Lorenzo** Chi razza di cosi. Chiddu havi tri anni ca è malatu ccu l’asma, non mori mai, ‘nveci a muggheri…

**Petra** Allura, cucineddu, scusati su vi lassamu…

**Gilormu** Chi c’entra ora, iti a fari u vostru duviri

**Ciccina** Cosi mali avvinuti; vossia arrivò ora ora e nuatri, comu a chiddu, non ci putemu fari tanta facci.

**Petra** Però, cunsidirati ca non è culpa nostra

**Gilormu** Non faciti complimenti, pri carità!

**Petra** E allura pri n’arristari sulu è mugghiu ca vi faciti du’ passi

**Gilormu** Non c’è bisognu, prima ca sugnu scognitu da citati, e poi mi frastorna uscrusciu di l’atamobili, da tramma, di jarrozzi. Ci tegnu cumpagnia o cucinu Lorenzu

**Ciccina** Megghiu ancora, accussi’ passa u tempu a vidiri vestiri e pupi.

**Lorenzo** (*Tra se’*)A mia ma lassaru sta cutra!...Sugnu riccu.

**Petra** Allura datimi prummissu, iamu Ciccina

**Ciccina** Subbitu, sabbenedica

**Gilormu** Benadiciti e speriamu ca non ci fussiru contrarietà

**Petra e Ciccina** (*Via per la comune*)

**SCENA 6**

**LORENZO E GILORMU**

**Lorenzo** (*Pensieroso, siede presso il banco di lavoro*) Mi dispiaci daveru

**Gilormu** (*Sedendogli accanto*) Scusati cucinu, picciotta è sta patruna ‘casa?

**Lorenzo** Quann’era carusa si’. Ora avi sissant’anni.

**Gilormu** Caspita…”Tri vintini”… E vi pigghiati dispiaciri?

**Lorenzo** D’idda m’interessa ‘ncornu. Ma si mori oggi mi rovina

**Gilormu** E pirchi’, s’è lecitu?

**Lorenzo** Carissimo cucinu, duviti sapiri ca ‘nto tiatru è venerdì, genti non tantuni venunu, e iu’ p’amuri di farli veniri, haiu fattu sempri i cosi cchiu’ belli e ‘ntricciusi da storia. Per esempio, oggi ca è venerdi’ si farà: “L’entrata di Angelica a Parigi”!

**Gilormu** Chi storia stati facennu?

**Lorenzo** Quella di Orlando Paladino

**Gilormu** E cu è stu Vallando?

**Lorenzo** Orlando era lu paladinu chiu’ forti c’aveva l’Imperatore Carlo Magno di Parigi di Francia. U sulu nomi, a sintiriu, all’epoca, faceva terrore

**Gilormu** Haiu caputu. Vallando a parti ca era forti, faceva u cosaduciaru.

**Lorenzo** No…u gilataru

**Gilormu** Dicistuvu ca faceva turruni

**Lorenzo** Di unni ci sintiti?...Chi siti ‘ntuppatu?...Dissi: Terrore….’nzumma si scantavunu du sulu nomu, capistivu ora?

**Gilormu** ‘Ngnursì…cuntati, cuntati,

**Lorenzo** Quannu successi u fattu, a Parigi c’era calma, cioè pace, quantu ‘ntuttuna si prisintaru ‘nta corti di Carlo, Angelica e Argalia. Duviti pero’ primettiri ca chisti erunu figghi dell’Imperatore Calafrone del Catajo.

**Gilormu** E allura, u viditi ca non sbagghiai ca Vallando era cosaduciaru?

Pirchì st’Angelica e a Calia erunu figghi di ‘ncalaciuni di cacau

**Lorenzo** Vi ‘mprissiunastivu chi cosaduci e vò livativillu da testa! Dissi: Catajo, Cina; a secunna parti du munnu; vi trasiu ‘nto ‘ngegnu?

Uffa! Non sulu c’aviti a vista jaddinara, macari aricchi puddicini aviti

**Gilormu** Scusati mancu? Strantisi. Cuntati ca mi sta piacennu

**Lorenzo** Iu cuntu, ma su vui ogni parola ‘ntruppicati non jemu d’accordu.

Dunca e perciò questi fratello e sorella jeru a Parigi, poiché Parigi vantava allora i piu’ forti paladini, pri farici fari mala cumparsa a questi. E poiché Argalia possideva na lancia ‘ncantata che con il primo colpo duveva cascari a terra qualunque paladinu macari ca era cchiu’ longu da cupola di Santa Nicola, e, sicuru come aveva statu sempre di so fatti, stinnivu ‘ncuntrattu cu Carlu; cioè: se lui abbatteva i paladini, questi si dovivano renniri prigionieri, su inveci abbattevunu a iddu, pri cumpensa ci regalava a so soru.

**Gilormu** Spirtuni era l’amicu,. Faceva lu vagliardu pirchì aveva la forza cu lu fausu ‘ngannu

**Lorenzo** Finalmenti ni scafazzasturu una…e perciò, a Parigi ca c’era paci, st’Angelica, ca era una bella donna, ci vò misi la guerra.

Tutti li paladini appena l’hannu vista ci pareva mille anni scendere nella giostra a misurarsi a singolar tenzone con il fratello germano di Angelica. Successi una confusione che non si capeva chiu’ nenti…

**Gilormu** E comu finiu?

**Lorenzo** Ca ‘nte primi ci arrinisciu a frati e soru, poi ci fu ‘ncertu Ferrau’ lu spagnolu, ‘nsaracinu di chiddi piliddusi pri daveru, li’ sbinto’ e ci la fici finiri peggiu di chiddi di li Ficarazzi. Ammazzo’ Argalia e Angelica s’arridduciu a mali jorna, tantu ca si faceva mantenere di Medoro

**Gilormu** Midoru?...U canusciu Midoru; sempri tristu ha statu stu picciottu

**Lorenzo** A cu è ca canusciti

**Gilormu** A Midoru, u figghiu du bannista di Sant’Antonio

**Lorenzo** E cu mu lassaru i morti?...Cucinu, Midoru era ‘ntintu surdatu di l’armata di l’Imperaturi Agramanti

**Gilormu** Cramanti cui, u pagghialoru?

**Lorenzo** E chi vinistivu pri ‘nsultarimi? Agramanti pri pagghialoru u pigghiastuvu?

**Gilormu** E allura chi fa? Si po’ diri ca fu aieri ca vinni a carricarisi lu fenu.

**Lorenzo** Agramante era Imperatore della bella Biserta ed aveva a trentasetti rignanti di corona come sudditi. Viniti vui e ccu na botta di bbì u facistivu addivintari ‘mpagghailoru (*Disgustato gli volta le spalle e si* *mette lavorare*)

**Gilormu** Cucinu, l’opira ca faciti chi è a stissa di chidda di Massimu?

M’hannu dittu i paisani ca macari dda fannu opiri

**Lorenzo** N’autra vota attaccò. A secunnu chi speci d’opira. Per esempio ci su tri qualità d’opira: Opira seria, Opira di Pupi e Opira di Puddicinedda, cucinu. Chiddu du Massimu si chiama Opira seria.

A propositu av’annu avemu na bella stagione

**Gilormu** Ragiuni aviti, ancora u friddu non s’ha ntisu

**Lorenzo** Ma quantu sugnu bestia iu’ a daricci cuntu. Vuleva diri: Stagione Lirica. Scummettu ca vui non aviti vistu mai n’opira ‘musicali?

**Gilormu** Mai, e pirchì?

**Lorenzo** Accussì, pri curiosita’. Eppure qualche volta vi ci portu. Iu’ quasi sempri ci vaiu, però quannu ccà haiu terminatu lo spettacolo.

Ieri sira mi vò visti la Madama Buttafavi, stasira c’è Otello u fannu di matinè

**Gilormu** Matinè?...Voldiri comu a chiddu ca si metti mo’ nora ‘nta stati?

**Lorenzo** (*Nervoso*) Matinè!…Matinè!...Ca pazzu staiu niscennu. Matinè è u spittaculu ca si duna dopu pranzu. (*Riprende il lavoro interrotto presso* *Angelica*)

**Gilormu** (*Dopo un pausa*) Cucinu, chistu è Vallandu?

**Lorenzo** N’autra vota principio’!...Chista fimmina è, Orlando è dda banna

**Gilormu** E chi sta facennu dda banna, mangia?

**Lorenzo** Cucinu, comu non vi staiu ittannu manu ancora, mancu iu’ u sacciu. Orlando pupu è, pupu cucinu, pupu è.

**Gilormu** Pupu è ?...Strantisi. E perciò chista è Angelica ? Bravu; u sapiti ca è biddoccula ?

**Lorenzo** E ancora c’aviti vistu?...Quannu è vistuta l’aviti a vidiri!

Ciccina ci cusiu na vesti ch’è qualchi cosa di bellu. Ora vi la fazzu vidiri (*Si* *alza, va presso il tavolo, prende il mazzo di chiavi e osservandoli, non* *trova quella della cassa*). Comu va stu fattu? Manca propriu a chiavi da cascia!

**Gilormu** Forsi l’avrà Petra?

**Lorenzo** Ca quali

**Gilormu** Allura si persi

**Lorenzo** Si perdi na chiavi chiusa cca’ dintra ?...Mbrogghiu c’è…! Eccu ccà, ho capito tutto. Ciccina mi voli fari un’improvvisata quannu è lesta la vesti di Angelica; ci pari che io non l’ho vista ancora.

Santa carusanza!...Sti pinsati mi commuovono daveru. ‘Ntantu haiu grapiri a cascia pri forza. (*Dal bancone prende scalpello e martello e incomincia a forzare le serratura*)

**Gilormu** E chi vuliti fari?...Stati cuetu

**Lorenzo** Nenti ci fa’, dopu la riparu

**Gilormu** Ma quantu siti tristu!

**Lorenzo** (*Finalmente apre la cassa*) Ecco fatto! (*Prende la veste, la spiega e cade* *da questa una fotografia formato cartolina*)

Cucinu, guardati chi cosa reali!

**Gilormu** Oh! Chi billizza.(*S’accorge della fotografia*) Cucinu, chi cascau?

**Lorenzo** Chi è?(*Raccoglie la fotografia, l’osserva e con sorpresa*)

Cucinu, Rapanella

**Gilormu** Rapanelli, unni su?

**Lorenzo** (*Leggendo la dedica*) Alla mia cara Ciccina. (*Esasperato*) Matruzza mia!

**Gilormu** Cucinu chi succedi, pri carità!

**Lorenzo** Me figghia si fa amuri ccu Rapanella

**Gilormu** Ca Rapanella?

**Lorenzo** Mai, chi frastunachi!...Ccu Lucianu Rapanella!

**Gilormu** E cu è stu Rapanella?

**Lorenzo** ‘Nfacchinu, ‘nfarabuttu ca travagghiava cu mia!...Alla mia cara Ciccina!...ma cara ci la fazzu pagari!...E dda facci di badiota accussì chi fa, ci duna cocciu?

**Gilormu** Carmativi cucinu, raciunamu

**Lorenzo** Signuri mei, guarda chi c’è ccà!...Me figghia si fa amuri…e me muggheri…

**Gilormu** Macari?

**Lorenzo** Chi vi scappa do craniu!...Me muggheri, possibili ca non sapi nenti? Accussi’ custodisce il frutto del suo seno immacolato? ‘Ntontira…

**Gilormu** E non vi pigghiti collira

**Lorenzo** E iu’ accussi’, chi cumparsa di Pepè ca fici?...e sparti ci diceva: Bestia, su si zitu, pirchì non ti la fui?...U bestia iu sugnu, cucinu aiutatimi a dirimi bestia!...

**Gilormu** Finitila, vaiu dittu, finitila!

**Lorenzo** O lu gran pagghiolu ca sugnu!

**Gilormu** E basta, non faciti accussì ca peju è!

**Lorenzo** (*Prima riflette, poi*) E si u sapi Filippo Spano’?

**Gilormu** Sant’Antoni vergini martiri!...Pri idda Fulippu si sparò?

**Lorenzo** Cui…quannu…unni…! Fulippu Spano’ si chiama chiddu ca si cumpro’ i casi da zia e voli a manu di Ciccina. Bih!...ca stasira…ccu matri e figghia succedi a ballu virgini.

**Gilormu** Peju faciti, i cosi ccu bonu, senza fari scannuli. Chi sapemu si idda ci attacco’ affizioni e po’ succediri qualche sconzu. Stati attentu ca ziti p’amuri du zitu, assai si nni sunu avvilinati.

**Lorenzo** (*Conservandosi la fotografia in tasca dei pantaloni*) Ccà dintra vilenu non ci nnè. Iu mi l’haiu pigghiatu na bella vuccata di vilenu!

**Gilormu** Nonsignura v’arrispunnu iu. Ora i picciotti spirimintanu ca quannu mancunu i baddi di vilenu, si cunortunu ca mustura di pospiri di lignu.

**Lorenzo** *(Riflettendo*) Veru è! Guarda u viddanu. (*Toglie dall’altarino la scatola di* *fiammiferi come pure dal comò e li conserva in tasca*). Pericolo scomparso

**Gilormu** Perciò v’arraccumannu, e a ssu puddicinedda di Rapanella ittatilu fora.

**Lorenzo** Stamatina u licinziai.(*Siede pensieroso*)

**SCENA ULTIMA**

**PETRA E DETTI**

**Petra** (*Entra per la comune asciugandosi qualche lacrima*) Paci all’anima so, u Signuri sa purtassi ‘ncelu

**Gilormu** Morsi? (*Sospira*) Arrifrisco’ miatidda!

**Petra** Muriu antura ccu tutti i sacramenti (*Sospira*)

**Lorenzo** A casa sta cascannu! A vuliti finiri?

**Petra** (*A Gilormu*) Chi avi?

**Gilormu** E’ siddiatu ppi Cicchitta

**Petra** Lorenzo, chi fu?...Chi ti successi?...(*Pausa, poi commossa*) U sai ca morsi a patruna di casa; puvuredda, terminau di soffriri ‘nta sta valli…

**Lorenzo** di Ronsisvalli

**Petra** …di lacrimi. E pri rispettu stasira u tiatru resta chiusu

**Lorenzo** Ca ssautra cu l’autri. Chiuttostu to figghia unn’è?

**Petra** Ddà supra ristau

**Lorenzo** A chidda mi lassi ‘nta morta? Pirchì non ci ristavi tu, vecchia du pipajelu frittu!

**Petra** Ma si po’ sapiri chi ti pigghiò?

**Lorenzo** Ncutta!...Stasera urge la presenza di tua figlia al mio cospetto. Stoppo

**Gilormu** Stoccu?

**Lorenzo** U° baccalaru ca siti!...Dunca u mortu è mortu; pinsamu ppi vivi. Su non sbagghiu, a moddu mi pari ca c’è lenticchia. Ora vò pigghiu ‘mpocu di baccalru e u facemu frittu. Cucinu, pri oggi pazienza, n’accumudamu a la megghiu

**Petra** Lurenzu, stasira malu versu avemu…ponu ristari suli ddi mischini?...Almenu finu c’arrivunu i so parenti, iu e Ciccina ci avemu a fari cumpagnia

**Lorenzo** E no dicu iu? Iurnata disgraziata è!...Guarda chi fai, vo pigghiami u cappeddu e a giacca (*Petra via a sinistra*) Cucinu, mentri ca capitau st’occasioni, i fimmini s’arrangiunu a la megghiu e nuatri ni ‘nni iemu a mangiari ‘ nmuzzicuni fora, dopu vi portu o Massimu a vidiri l’Otello. ‘Mpidimentu, giuvamentu. Stasira poi ni facemu i cunti cu mò figghiaredda. Chiuttostu quantu vò pigghiu u cartello. (*Via per la* *comune*)

**Petra** (*Entrando dalla sinistra con la giacca e il cappello di Lorenzo*)

Unn’è?

**Gilormu** Fora ivu

**Petra** Cucinu, dicitimmillu vui, chi è sta nuvita cu Ciccina?

**Gilormu** Nenti, cosi di la carusanza

**Petra** Ma chi successi?

**Lorenzo** (*Entra per la comune con un cartello in cui v’è dipinta: l’entrata di Angelica a Parigi*)

U sai ca si daveru ‘mpacciddera? Non transiggi di essere degna del tuo sesso!...Dammi sta giacca e senti a mia (*mentre indossa giacca* *cappello*) Adesso fai stampare ‘luttu e lu metti arreri a porta du tiatru con questa scritta: Causa di luttu a Parigi, Angelica trasi dumani sira

**Petra** Comu?

**Lorenzo** St’autra cca, mancu l’italianu capisci! Stuppiti aricchi e sentimi: Causa di lutto a Parigi, Angelica trasi dumani sera. Cucinu, seguite i miei passi. *(Via per la comune assieme a Gilormu)*

**FINE DEL PRIMO ATTO**

**ATTO SECONDO**

**LORENZO E GILORMO**

**SCENA 1**

**Lorenzo** (*Seduto presso le marionette, lavora. Gilormu gli è vicino*)

Affizziunatu cucinu, ospite gradito, mi dovete dire che impressione vi fici arsira l’opira in musica, l’Otello.

**Gilormu** Giustamenti a quantu capi’, s’atellu era ‘nsaracinu sarvaggiu cca facci verniciata niura…

**Lorenzo** Era africano, senza battezzato ancora

**Gilormu** Dunchi zitellu…

**Lorenzo** No…maccarruni rigatu!

**Gilormu** Era forti comu a Vallandu, ma ridiculu e pricchiu

**Lorenzo** E pirchì sintemu?

**Gilormu** Nenti di menu ammazzò a muggheri pirchì ci manco’ ‘n’muccaturi!?

**Lorenzo** E si rapiu u tagghiu!...A cosa do fazzulettu fu cumminnata di ddu cristianu chiamatu Jagu, pri fari capiri ca so’ muggheri ci faceva i sturnelli

**Gilormu** Sturnelli? Gnurnò, V’ingannati. Sturnelli non ni ‘ntisi, musica sì, ma sturnelli pri cuscenza nò

**Lorenzo** Ura di nesciri pazzu è!...Sturnelli voldiri quannu a muggheri ci fa qualchi sgarbu o maritu

**Gilormu** Accussì è ? E va beni. N’autra cosa ora: Unni successi u fattu, a Minizia, a prima parti c’era festa pirchì ddu cristianu saracinu avia vinciutu na verra, e tutti, tantu era a cuntintizza ca cantavanu; ma ‘nta l’urtimu, quannu l’atellu ammazzò a muggheri, chi c’entrava a cantari ancora?

**Lorenzo** O la gran testa di ruppa!...O ricuppigghiatulu ora!...Cucinu l’opira era in musica e si duveva fari sempri cantannu

**Gilormu** E m’ha chiamati opira seria? Nentidimenu unu ammazza a muggheri e ci spercia a cantari? Cosi di l’autru munnu!...

**Lorenzo** Ora su non ci dugnu ragiuni nà finisci chiu’

**Gilormu** Basta, su nveci mi sinteva ‘mpezzu di storia di Vallandu chiu’ piaciri ci avissi ‘ntisu.

**SCENA 2**

**PETRA E DETTI INDI CICCINA**

**Petra** (*Entrando dalla sinistra*) A scupa unn’è? Lorenzu, unn’è a scupa?

**Lorenzo** Chi sacciu da scupa iu’. Chiuttostu to’ figghia chi sta facennu, sta picciannu ancora?

**Petra** E’ ittata supra u lettu ca ci doli a testa

**Lorenzo** Chiamila pirchì m’ha rifiniri u mantu d’Argalia

**Petra** Tu rifinisciu iu , lassila stari per ora

**Lorenzo** T’haiu dittu chiamila, prima c’avissi a principiari ccu tia ora

**Petra** Ca chiamamila (*Via a sinistra*)

**Lorenzo** Tutti sti ‘ mmizzigghi ci fazzu passari iu’

**Gilormu** E bonu cucinu, non ci diciti chiu’ nenti a Cicchitta

**Petra** (*Entrando dalla sinistra assieme a Ciccina*) Vaia ca nenti chiu’ ti dici

**Gilormu** Veni ccà, Ciccaredda

**Lorenzo** St’autru a me casa a fici divintari na stadda

**Gilormu** Chi è, accussi’? Mi pari ca non si cchiu’ nichitta. A st’eta’ a essiri bedda abbasata

**Lorenzo** Vardati che bedda?! Macari l’occhi ci vunchiaru di quantu a picciatu.Questo trivolo, iettitillu ‘ncoddu di tia, indegna figlia mia

**Petra** Finiscila ora, havi d’arsira ca la cutturii a picciridda

**Lorenzo** A picciridda di vintidui anni

**Petra** Di vintunu, preco

**Lorenzo** E di vintunu ma chiami picciridda?

**Gilormu** Cucinu, vui non ci diciti cchiu’ nenti. Cicchitta fa finta ca fici ‘mbruttu sonnu e non si nni parra cchiu’

**Petra** Chiuttostu ccu ddu puddicinedda di Lucianu ti l’ha pigghiari ca m’ha scannaliò

**Lorenzo** Tutti dui si scannalianu, ‘nsocietà. Ma ancora l’ultima parola non è stata detta. A st’autru, si perdi u mè nomu, su non ci fazzu fari la fini di Don Chiaru. U spaccu ‘ndui

**Gilormu** Vuatri facitivi l’affariceddi vostri; m’interessu iu di st’affari. Mi diciti ‘nta quali spuntuni sta, ca iu’ ci vaiu e ci lanziu lu ritrattu facci facci

**Ciccina** (*Supplichevole*)Cucinu, papà, per carità a iddu non vogghiu ca ci dicitinenti. Ammazzatimi, ma a iddu lassatulu iri. Non havi culpa!...Vi giuru ca tuttu finiu, criditimi, tuttu finiu. (*Piange*)

**Lorenzo** (Rivolto a Petra) A senti, a senti? U difenni sparti!...Fussi cosa…Ma no capisci ca mi fici n’azioni usu Ganu di Magonza?

(*Si sente bussare*)

**Petra** E bonu ora tu…Mi pari ca stannu tuppuliannu

**Lorenzo** Vò grapici(*Petra va ad aprire. Rivolto a Ciccina*) Subitu tu, vò rifiniscimiu mantu d’Argalia

**Petra** (*Entrando*)Lorenzu, Lorenzu, c’è u signor Spanò

**Lorenzo** Aora?...U ricivu iu’. (*A Ciccina che cerca d’avviarsi furtivamente a* *sinistra*) Tu ddocu statti e fai na facci risulenti, ca pari Bradamanti quannu ci ammazzaru a Ruggeru (*Va ad aprire*)

**Ciccina** (*Invano trattenuta da Gilormu e Petra, via a sinistra*)

**Lorenzo** (*Rientrando con le spalle rivolte al pubblico, seguito da Filippo Spano’*)

**SCENA 3**

**SPANO’ E DETTI**

**Lorenzo** Senza fari cerimonii, preco, si mittissi ‘ntesta ca friddu fa

**Spanò** (*Elegantemente vestito;guanti, impermeabile, bastone a cose.Porta* *sotto il braccio una borsa di pelle*). Grazie, molto gentile

**Lorenzo** Lei deve fare finta ca è a casa sua. Finalmente haiu l’anuri di presenta ricci l’amata mia figl…(*Deluso dall’assenza di Ciccina trattiene a forza la* *collera*)…a mè muggheri

**Spanò** E’ un pezzo che la conosco, si ricorda? Me l’ha presentata lei stesso quando eravamo in trattative per la compra delle case. Come sta signora? (*Le stringe la mano*)

**Petra** Bene, grazie, e lei?

**Spanò** Così così, si passa la vita

**Lorenzo** (*Fra sé*) Chi bella cumparsa ca mi fici fari!...Si po ghiri a fari u tabbutu. E ora a cu cci presentu?...Ah! Signor Spano’…ci presento allora il mio adorato cucino Gilormu Quartarone

**Spanò** (*Stringendogli la mano*) Fortunato Spano’

**Gilormu** Grazii, nautru tantu a voscenza

**Spanò** Se non mi sbaglio e’ uno degli eredi. E poi si vede chiaro dal casato

**Lorenzo** Sissignori, anche lui appartiene all’eredità…da razza di Mambrino

**Spanò** (*Rivolto a Pietra*) E la signorina sta bene?

**Petra** Bene, è dda banna ca havi chi fari

**Gilormu** (*A Lorenzo*) Pastizzeri, chi mi ‘ncucchiasturu? Si chiama Fortunatu e no’ Filippo Sparò

**Lorenzo** Furtunatu voldiri ca fu furtunatu di canusciri a vui, iddu dici, ma pri cuntu miu, cu canusci a vui è svinturatu.Signor Spanòs’accumudassi (*Tutti siedono*) Siamo disposti ai suoi nobili cumanni

**Spanò** Al signor Lorenzo Farfalla pregare soltanto posso

**Lorenzo** Chiuttosto, Petra, facci na tazza di cafè al signor Spanò

**Petra** Subitu (*Sta per alzarsi ma gentilmente Spanò la trattiene*)

**Spanò** Grazie a lei come pure alla sua signora, ma per natura, caffè non ne bevo

**Lorenzo** Mi dispiaci; allura su vivi mancu ‘mbiccirinu di cugnacchi? Accussì si quaria lu stomacu

**Spanò** Grazie ancora, mi dispiace a non poterlo accettare, mi creda, le bevande alcoliche mi fanno male

**Lorenzo** Colichi ? Mi addolora questo immensamente; si curassi ccu ‘mpocu di bismutu

**Petra** Megghiu na tazza d’acqua vugghiuta cu na pampina d’addauru

**Lorenzo** Signor Spanò, datu ca si senti mali, ‘nta dui minuti ci fazzu fari na tazza d’acqua vugghiuta?

**Spanò** (*Ridendo*) Ecco qui’. Non mi sono spiegato bene. Volevo dire; le bevande alcoliche, cioè spiritose mi fanno male

**Lorenzo** E allura sapemini sentiri; stava succidennu na confusioni

**Gilormu** (*A bassa voce rivolto a Pietra additandogli le ghette di Spanò*)

Cucina, ci lu dicissi iu’, ma m’affruntu. Vui ca siti di confidenza dicitici di isarisi i quasetti

**Petra** Chi iti dicennu? Chiddi i ghetti su

**Lorenzo** E allora siamo disposti ai suoi comandamenti

**Spanò**  Ero venuto per assicurarmi, se tutti gli eredi sono stati avvisati di trovarsi dal notaio alle tre precise

**Petra** Tutti

**Lorenzo** Aspetta tu. A cucina Peppa l’avvisasti?

**Petra** Si’. Anzi su puntati ccu Nunzia ‘nta lavanderia

**Lorenzo** Si puntanu a prefettura; Signor Spanò, lei è stato servito. La stirpe Chiaramuntana è tutta avvisata

**Spanò** Grazie, le sono molto riconoscente. Sa, anche per me mi sembra mille anni di terminare quest’affare; debbo girare ancora diverse piazze nuove

**Gilormu** Signor Spanò, chi vinni robba ‘nte paisi?

**Lorenzo** Chi vi scappa da vucca ? U compatissi signor Spano’! E’ ancora primitivu. Cucinu, duviti sapiri che il Signor Spanò è un bravu rappresentanti di articoli di farmacia

**Petra** Signor Spanò, si l’hannu fattu u cuntu quantu nni toccunu all’unu livannici i spisi?

**Lorenzo:** Varda a dd’autra quant’è ridicula!...Faciti cascari a facci ‘nterra

**Spanò:** Cosa c’è di male? Anzi ha diritto di saperlo, perbacco è una erede.Signora, escluso tutto, anche il sensale, le toccano a ciascuno degli eredi ottantamila e settecento lire

**Petra** Grazie

**Lorenzo** Dunque, l’affari comu vannu di sti tempi?

**Spanò** Discretamente bene, non mi posso lamentare coi tempi che corrono. Io veramente non mi credevo così fortunato qui’ a Catania dove credo opportuno mettere su bottega e deposito.

**Lorenzo** Bravu, ssa pinsata mi piaci assai

**Spanò** (*Guardando l’orologio che ha cavato di tasca*) Caspita come corre il tempo, sono di già le due e mezza!

**Lorenzo** Daveru?...Petra e chi ci aspetti ppi vistiriti ? U senti ? Sunnu li dui e menza

**Petra** Accussì prestu scurau? Signor Spanò mi primmetti quantu mi priparu pri veniri ‘nto nutaru

**Spanò** Anzi la saluto, signora, vado via, debbo passare prima dall’avvocato che mi attende a casa sua; ci rivedremo dal notaio

**Petra** A piaciri so; cucinu facitimi u favuri d’aiutarimi a sbarattari a cucina

**Gilormu** Subbitu! Allura signuri Fortunatu Filippu Sparò, benediciti(*Via*)

**Spanò** Un po’ ignorante, ma dev’essere un galantuomo

**Lorenzo** ‘Mpocu ‘gnuranti? Dicissi chiuttostu abbunnanti e cu a iunta. Ma in fondo è genuino, ottocentesco, ecco

**Spanò** Dunque lei non viene dal notaio?

**Lorenzo** Mi dispiaci ma non pozzu lassari Angelica, Orlando, Rinaldo. Capirà, la casa è sula; du restu poi chi ci vinissi a fari? L’eredi è me muggheri

**Spanò** Non intendevo dire questo, ma per fare compagnia alla sua signora…porta del denaro…

**Lorenzo** Lo so. Le dispiace allora che ci dumannu in proposito un favore?

**Spanò** Se posso…dica, dica

**Lorenzo** Po, po’,po’. Si tratta d’accumpagnari a mè muggheri e d’autra pasta di mennula di mè cucinu. S’intendi doppu ca si firma l’attu di vinnita, anzi così avra’ occasione di vedere mia figlia

**Spanò** Verrà anche sua figlia?

**Lorenzo** Certamente…come no?...però occhio vivo, pirchì c’è unu ca ci voli fari cuncurrenza

**Spanò** A me fare concorrenza? Non per vantarmi, ma gli articoli farmaceutici di cui ne ho la rappresentanza esclusiva per la Sicilia e Calabria sono i migliori. Primo, la qualità superiore extra, secondo, per il prezzo mite, terzo, perché all’occorrenza le case concedono agevolazioni nei pagamenti, quarto…

**Lorenzo** (*Che ha tentato invano di interromperlo*)Bonu, bonu!...E chi ci desirucorda?...Non dicevo quello che lei ha compreso, un’altra cosa volevo dire…

**Spanò** Dica, dica…

**Lorenzo** Non c’è bisogno. (*Pausa*) A postu è lei! Bravu, bravu daveru

**Spanò** Ma scusi…

**Lorenzo** Nenti, Anzi arrivederla e bona fortuna (*Gli stringe la mano*)

**Spanò** (*Poco persuaso*) Arrivederla. (*Via per la comune*)

**Lorenzo** Ma è na meravigghia!...Chissu pri parrari e pupi non s’abbasta a pagarlu!...E ora ccù dda culumbrina di mè fighhia…Cucinu…Cucinu…!

**SCENA 4**

**GILORMU E DETTO INDI PETRA POI CICCINA**

**Gilormu** (*Entrando dalla sinistra*) Vi successi cosa?

**Lorenzo** Facitimi veniri subitu a mè figghia

**Gilormu** A carusedda?

**Lorenzo** Mai, a ‘ntinna…A Ciccina (*Gilormu via*) Mi sbintau

**Gilormu** (*Entrando assieme a Ciccina*)Trasa,…ca trasa, non ti spagnari ca nenti tifa

**Lorenzo** Dunque, stuppiti aricchi, stai attenta a chiddu ca ti dicu e amara la to’ peddi su mi cuntraddisci

**Petra** (*Entrando con lo scialle addosso e il borsellino fra le mani*)Lorenzu, ccuidda ti spirciau oggi?...Finiscila caspita

**Lorenzo** Tu statti muta sciabbacota(*Rivolto a Ciccina, solenne e grave*)Vogghiu,e lu pritennu, ca subbitu subbitu ti vò metti u cappeddu e assemi a Gilormu ci fai cumpagnia a to matri ‘nto nutaru. Semu ‘ntisi?

**Ciccina** (*Singhiozzando*) Papà, voli ca cci vaiu, e va beni, fazzu la so’ volontà, ma chiddu ca voli fari mancu Diu lu voli

**Lorenzo** Lassa stari o Signuri, marciamu

**Ciccina** (*Via a sinistra*)

**Lorenzo** Cucinu, stu picciottu vali a pisu d’oru, struitu, educatu, un signuri.Staiu facennu fossi chi manu e chi peri pri cumminari stu matrimoniu e idda mi voli distruggiri tutti i miei castelli.Abbadamu, parru macari cu tia(*A**Petra*)O su pigghia o su pigghia, altrimenti cca intra succedi u diluviu universali. Vi giuru ca la fazzu finiri a fetu, a fetu finisci (*Via a destra*)

**Gilormu** Veramenti, vulennu ragiunari tantu tortu non havi

**Petra** Ma iddu è esageratu ogni tantu (*Appare dalla sinistra Ciccina in* *cappello.* *Singhiozza sempre*) Senti Ciccina a matri, vidi ca chiddu ca fa to patri è pri beni tò

**Ciccina** (*c. s*.) Nò vogghiu

**Petra** Nuatri a tia sulu avemu e circamu di fariti fari mbeddu matrimoniu (*Appare dalla destra Lorenzo*)

**Ciccina** (*c. s.)* Nò vogghiu

**Petra** U palazzeddu a morti di tò patri è tò

**Lorenzo** (*Tocca un oggetto qualsiasi di ferro*)

**Petra** A bedda cascia cca biancheria e l’hai…!L’oru, u cuntanti…’nzumma nonti manca nenti.Sti soldi ca mi lassò a sant’armuzza da zia ti mettu ‘ntalibretta sutta u tò nomu.Ma tu ccu to patri e to matri devi essiri beddaubbidiente e rispittusa!

**Gilormu** Cicca, veni ccà, asciugati st’ucchitti!...A to patri non ci dari coliri, non su merita, puvureddu, tu lu sai quantu e’ statu svinturatu!...

**Lorenzo** Svinturatu vui ci siti

**Gilormu** …Dispiaciri assai n’ha avutu!

**Ciccina** (*c. s*.) Nò vogghiu

**Lorenzo** Vò itavinni, beddi valenti

**Gilormu** Benediciti cucinu (*Via per la comune assieme a Ciccina*)

**Lorenzo** Petra, senti…Unni ti metti i soldi?

**Petra** Ccà, ‘nto bursillinu

**Lorenzo** Evviva a scecca ca si’!Qualche spataiolu ca ti sapi,non sulu ca si porta ubursillinu, ma cca velocità si porta macari l’avambraccio

**Petra** E allura unni li mettu?

**Lorenzo** Gnuranti, ti l’ha mettiri ‘nto pettu

**Petra** E tu ccu to beddu giudiziu, ccù sapiri quantu genti masculi cci su ‘nto nutaru, mi sbuttunu u spenziri avanti a tutti?

**Lorenzo** E chi ci fa?...Su t’affrunti ti voti dall’altra parte e fai l’operazione, mi spiego?

**Petra** Va bene

**Lorenzo** Perciò restiamo intesi, ‘nto pettu, ‘nto pettu

**Petra** ‘Nto taccu, matelicu (*Via per la comune*)

**Lorenzo** E ora ccu la volontà di Diu e sempri senza sconzu, mi vestu sta biniditta Angelica (*Si rimette a lavorare*)

**SCENA 5**

**DETTO – I TRE SUONATORI INDI TITTA**

**S. Violino** (*Entrando assieme agli altri*) S’arrispetta a Don Lorenzo

**S. Violonc.** Cci baciu li manu signor Farfalla

**S. Chitarra** Servu so (*Nel mentre cercano di prendere posto*)

**Lorenzo** Sintiti, pri favuri, siccome i fimmini su nisciuti, mancunu pocu, su mi putiti fari la gintilizza di turnari cchiu’ tardu

**S. Violino** Sissignuri, va beni ccu n’autra para d’uri?

**Lorenzo** Si, macari ccu natr’ura

**S. Violino** Allura mi ci primmetti. Picciotti amuninni (*Mentre si avviano per la* *comune entra Titta*)

**Titta** Unni stati iennu? Successi cosa, signor Farfalla?

**Lorenzo** No, ci dissi di turnari cchiu’ tardu

**Titta** Va beni. Allura picciotti, addrizzati pri ni Cicciu u mirceri

**S. Chitarra** Cu è stu Cicciu u mirceri?

**Titta** Chiddu da cchianata o ‘nnichiu, l’ammunitu, u suttaprefettu,

**S. Chitarra** Va beni (*Assieme ai compagni, via per la comune*)

**Titta** Signor Farfalla, ci fu cosa? Arsira vitti u tiatru chiusu

**Lorenzo** No nenti, morsi a patruna di casa e chiudii u tiatru ppi rispettu

**Titta** Signor Farfalla, m’aveva fattu scantari. Basta ca non havi cosa cuntraria vossia!...Iu avia vinutu pri vidirimi l’entrata di Angelica a Parigi

**Lorenzo** Stasira trasi.Ogni vota ca fazzu st’entrata di Angelica a Parigi mà succediri sempri qualchi cosa di stortu. E si fu l’annu scorsu mi cascau‘nterra a piattera cu tutti i piatti; du anni arreri m’arrubbaru i iadduzzi; ma stasira, macari ca casca u munnu a fazzu trasiri pri rumpiri la ittatura

**Titta**  Mi ni vaiu (*Mentre s’avvia*)A proposito di dda priera ca mi desi, ci ficiquattru quartini a Vallando ca su ‘ncapolavoro dell’arti letteraria

**Lorenzo** Quartini a Orlando?

**Titta** Quartini sissignora. Chi sta sapennu sentiri? Puisii

**Lorenzo** E sapitivi spiegari. Orlandu aveva una reggia, autru ca quartini

**Titta** Si chiamanu quartini pirchì su furmati di quattru richi di cincu cinchini e via di secutu

**Lorenzo** Sentite adorato nostro poeta, mi dovite dire com’è ca faciti li puisii

**Titta** (*Orgoglioso*)Chi cci pari ca sugnu iu? A natura mi criò accussì, fu‘ncapricciu ca si vosi passari. Io nientimenu appartengo al genioitaliano, a li quattru belli arti. Egregio signor Farfalla li puisii li scrivu di notti e specialmenti quannu mi pigghia a frevi.

**Lorenzo** Cca frevi?

**Titta** Già, cca frevi di scriviri, assistitu di la musa. E’ ca non haiu furtuna, sugnu disgraziatu. Haiu scrittu puri un vucabulariu sicilianu

**Lorenzo** Si?

**Titta** Vucabulariu sulu? Macari rumanzi haiu scrittu. Stu vucabulariu è facili facili. Per esempiu lei chiama: Paulu

**Lorenzo** U giurnalaru?

**Titta** E mittemu o giurnalaru. Perciò lei chiamannu a Paolo succedi ca chiddu essennu chiamatu ‘ncugna; ora io con la stessa priposizioni cangiu la parola e dico: Levicci a cummedia e paulu.Ha visto comi dal nome proprio lu passu all’aggettivo di prima coniugazione, pirchì Paulu discinni dalla parola pavari, cioè: are, ere, iri, mi spiego?

**Lorenzo** (Poco persuaso e confuso non risponde)

**Titta** Caro signor Farfalla ho già partorito…

**Lorenzo** Cui?

**Titta** Mi spiego meglio. Quannu nui, pirsuni del genio niscemu rumanzi, puema eccetera, si dice partorire, pirchì nesci tuttu di ccà (*Addita la* *fronte*) e perciò ho partorito un romanzo

**Lorenzo** Daveru?

**Titta** Ca comu; mi addolora ca per ora non ci pozzu diri di che tratta stu romanzu…

**Lorenzo** E pirchì?

**Titta** Pirchì? Mi scantu ca dicennuci la trama…

**Lorenzo** A trama chi è u trammi? Sapemini sentiri pri carità, pirchì mè cucinu accussì u chiama

**Titta** Non signuri, la trama è il tessuto, ovvero il soggetto ‘nzumma u fattu; perciò dicennici a trama poi la veni a sapiri qualche mio rivale e mi la robba

**Lorenzo** E com’è ‘ntitulatu

**Titta** U titulu poi non ni parramu! Su lei u senti dici: E unni u ivu a piscari?

**Lorenzo** E mu’ dicissi, vaia, ccà c’è parola d’anuri ca nò dicu a nuddu

**Titta** (*Prima indeciso, poi*)La guerra del cuttuni di Napoli contro la sita diCatania. Signor Farfalla, ‘nvirità!...

**Lorenzo** (*Deluso*) E unni u isturu a piscari?

**Titta** Mi nni vaiu, m’arraccumannu, ca lei sulu u sapi. Cci baciu li mani (*Via per la comune*)

**Lorenzo** M’haiu pirsuasu ca bestia pri daveru è!...Mi fici perdiri ‘ncafolu di tempu. A st’ura m’avissi vistutu Angelica. (*Si rimette a lavorare*)

**SCENA 6**

**PIETRA –NUNZIA E DETTO**

**Petra** (*Di dentro, gridando*) Latru, latru!...Comu m’arrubbasti!

**Lorenzo** A vuci di mè muggheri?!...(*Sta in ascolto con l’animo sospeso*)

**Petra** (*c.s.)* Latru, assassinu, spataiolu…

**Lorenzo** Sant’Aituzza, i soldi ci arrubbaru (*Cade avvilito in una sedia*)

**Petra** (*Entra dalla comune seguita da Nunzia, sconvolta in viso, i capelli**discinti e scialle a penzoloni*) Latru…’nfami!

**Nunzia** E bonu, non faciti accussì

**Petra** Chi duluri Signuri, chi duluri, latruni!...

**Lorenzo** Tu dissi iu’: ‘nto pettu, ‘nto pettu! Scialarata, comu ti facisti arrubbari ibeddi sordi, comu?

**Nunzia** Ca quali soldi!

**Lorenzo** Comu?...E allura?

**Petra** Lorenzu, Lorinzeddu, a Ciccina si purtaru

**Lorenzo** Chi è ca dicisti?...

**Petra** Sa purtavu di contraforzu dda facci di malculuri di Lucianu, u nostru picciottu

**Lorenzo** Lucianu?... Lucianu Rapanella?

**Petra** Mentri ievumu ntò nutaru, vicinu o Spiritu Santu; erunu quattru. Unu mi desi n’ammuttuni ca mi fici cascari ‘nterra e l’autri assemi a Lucianu acchiapparu a Ciccinedda, la sduvacaru supra na carrozza e subitu scapparu

**Lorenzo** (*fuori di sé*) Iu cci lu dissi, iù. E chi ci fici u porta pullastri a mè figghia?

**Nunzia** Cucinu Lorenzu, non faciti accussì, ammizzì ca siti omu

**Lorenzo** Chi sapiti vui, cucina Nunzia; iu l’haiu a culpa, iù

**Nunzia** Nuddu l’aviti a culpa, cosi c’hannu a succediri

**Lorenzo** E ddu gran tabbaranu du cucinu Gilormu?

**Petra** Dappressu cci ivu

**Lorenzo** (*Dopo breve riflessione scappa a destra, rientra quasi subito con la durlindana. L’assicura alla cintola dei pantaloni, entra a sinistra e poco dopo appare con giacca e cappello. Cerca d’avviarsi, vede la cresta**d’agli, la toglie dal muro, ne strappa diversi spicchi e nervosamente li spreme sul taglio della durlindana*)

**Nunzia** Cucinu, vò pusati ddocu. Comu stati facennu…

**Lorenzo** Ccu l’agghiu. A so’ morti è.

**Petra** Pezzu di vicariotu, chi è ca facisti?...Figghia di l’arma mia, parevi na pupa!...Biddizzi, cucinuzza, n’aveva cchiu’ d’Angelica

**Nunzia** E chi chiangiti a fari oramai. Voldiri ca fu chissu lu so distinu(*A Lorenzo* *che cerca di avviarsi per la comune*)Unni iti iennu ormai. Daticcichiuttostu cunortu a Petra

**Lorenzo** Lassatimi iri pirchì non rispunnu cchiu’ di mia. Sangue si deve spargiri oggi, sangue. Fazzu na carneficina

**Petra** Lorenzu, pri carità, chi vò fari?...(*Inginocchiandosi presso il quadro del* *Patriarca*) Patriarca, comu m’abbannunasturu: ‘nta nenti persi figghia e maritu

**Lorenzo** (*Si ferma sulla soglia della comune*) E unni vaiu?...Unni su?

**SCENA 7**

**GILORMU E DETTI**

**Gilormu** (*Appare sulla comune con la giacca stracciata, cappello pesto, l’occhio destro nero e gonfio, sul viso qualche lividura. Entra ansante e avvilito*).

Cucinu!...Cucini…curaggiu…Sana e salva è Ciccinedda

**Tutti** Ciccina?...E unn’è?

**Gilormu** A custura. A carrozza e lu cavaddu sunu sichistrati

**Nunzia** E l’autri?

**Gilormu** Scapparu. Prestu aiutamini, vò pigghiamini a Ciccinedda. A mia non ma vosiru dari. Cci voli unu da famigghia

**Petra** Curremu, iemucci subbitu

**Nunzia** Aiutamini allura

**Lorenzo** Cucinu…me figghia è la stissa?...Mi capiti?

**Gilormu** Chi sacciu chi vuliti diri.

**Petra** ‘Ntantu vò pigghiamula, poi nni parramu (*Si avviano*)

**Lorenzo** Si vada, andiamo (*Si pone la durlindana a tracollo*)

**Gilormu** Cucinu, ccu sta cosa c’aviti a fari? A custura stamu iennu!...

**Lorenzo** Raggiuni aviti. Per misura di pubblica sicurezza non si po’ purtari (*Depone la durlindana sul banco di lavoro, poi, da un angolo, prende un* *nodoso bastone*). Cucinu, ccu chistu prummissu non ci nni voli. Andiamo! (*Tutti via di corsa per la comune*)

**TELA**

**FINE DEL SECONDO ATTO**

**ATTO TERZO**

**SCENA 1**

**GILORMU E PETRA**

*Gilormu seduto in mezzo alla camera ha la testa e l’occhio fasciati. Sul viso a forma di croce vi è applicato un po’ di taffità. Nell’angolo in fondo, a sinistra, vi è il cartello dello spettacolo.*

**Gilormu** (*A Petra che appare dalla sinistra portando una tazza di caffè*)

Dunchi, comu vi cuntava…

**Petra**  (*Porgendogli la tazza*) Aspittati, prima pigghiativi sta cichira di cafè ch’è beddu cauru

**Gilormu** (*Sorseggiando il caffè*) Comu vi diceva, anturazza ‘ntisi u giurnali, mu liggivu pri so buntà u cucinu Lorenzu, e tuttu c’è, forchì da viritati

**Petra** Possibili?

**Gilormu** Ca comu!... Ad esempiu c’era scrittu: Rattu. Chi c’entra stu rattu? A mia nuddu mi rattò, furunu corpa di zotta d’u’ cuccheri ca m’arrivaru ‘nta facci

**Petra** nonsignuri, rattu voldiri fuitina

**Gilormu** Accussì è?...E va beni. Poi u dutturi mi dissi: Cunfusioni ‘nta l’occhiu drittu. A confusioni cci fu, sissignori, ma o Spiritu santu, ‘nta l’occhiu ‘mpugnu m’arrivò

**Petra** Ca chi sapemu si a lu dutturi l’infurmaru, certu ca u fattu da confusioni u sappi macari iddu

**Gilormu** Mi dissi poi ca sugnu variabili ‘ncincu iorna, sparti salvu complicazioni. Ora dicu iu, cchiu’ di quantu su cumpricati li cosi, chi sperunu sparti ca si divunu cumpricari di cchiu?

**Petra** A mia non mi po’ paci comu li guardii non potturu acchiappari a nuddu

**Gilormu** Comu vinnunu li guardii parsi ca tutti appuru l’artibolica, spareru.Buscai, pacienza, ma a Cicchitta non sa purtaru. Chiuttostu, idda ripusò sta notti? (*Ha terminato di bere il caffè e depone la tazza sopra il tavolo*)

**Petra** Ca quali, ciatu di l’arma mia! Da ieri, di quannu la pigghiamu dacustura:frevi, sdilliriu, non pottimu chiudiri n’occhiu

(*Si sente bussare*)

**Gilormu** Mi pari ca tuppulianu

**Petra** Apriticci vui, sarà Lorenzu, iu’ vò posu sta tazza (*Prende la tazza e va a* *sinistra mentre Gilormu va ad aprire*)

**SCENA 2**

**TITTA E DETTI**

**Titta** (*Sulla soglia della comune*) Ci baciu li manu

**Gilormu** Benadiciti, a cu circati?

**Titta** Vurria parrari ccu signor Farfalla

**Gilormu** Non c’è intra, è iusu, ‘ncasa cc’è so muggheri (*Petra appare dalla* *sinistra*)

**Titta** ‘Ssabbenedica signura, circava o signor Farfalla. Chi manca assai?

**Petra** E cu sapi?

**Titta** Mancu sapi unn’è?

**Petra** E’ iutu ‘nta l’avvucatu Birtucciu

**Titta** (*Sorpreso*) ‘Nta l’avvucatu Birtucciu? E pri fari chi?

**Petra** Chi nò sapiti chiddu ca cumminò ddu galantomu du vostru parenti?

**Titta**  Lucianu?

**Petra** Lucianu, sissignori, o fingiti di nò sapiri?

**Titta** Ca comu nò sacciu; è pri chissu ca sugnu vinutu

**Petra** Stu pezzu di paccariatu e murtazzu di fami, ca s’aveva misu ‘ntesta a dda gioia di figghia

**Titta** Havi milli parti di ragiuni; ma chi voli fari?

**Petra** Comu comu, sintemu stu riturnellu!

**Titta** Pirchì, dicu iu’, mittirisi a manu di liggi?

**Petra** Chi ffà?...Prima nni vulemu cuntu e suddisfazioni! Mancu u scantu ca mi fici pigghiari stu scimunitu!

**Titta** U sta vidennu ca macari vossi u dici? Parti di scimunitu, anzi di carusu senza giudiziu

**Petra** Comu sia sia c’è la liggi ‘nto menzu

**Titta** E va beni. Ma iu vuleva diri: Chi ci curpa ddu’ poviru cucccheri ca javi lu cavaddu e a carrozza sichistrati e iddu scappatu pri non farisi arristari?

**Petra** Tantu piaciri

**Titta** Avaia, signura, ittamicci terra di ‘ncoddu; facennucci a cissioni non si scordunu l’esempiu du Signuruzzu quannu risuscito’ dicennu:Benedico Gerusalemme, pirdunu i mè ‘nnimici pirchì di morti sugnu risuscitatu ‘nvita

**Petra** (*Quasi distratta*) U Signuri dissi chistu pirchì figghi fimmini non n’avia, (*Tempestivamente correggendosi*) Bih, chi mi facisturu scappari!...Signuri pirdunatimi pri carità. Vò itavinni, va spurugghiativilla ccà liggi ora

**Titta** ppa liggi poi si pensa; ‘ntantu sugnu vinutu a priari a vossignoria, comu puru a vossia (*a Gilormu*) ca non haiu l’anuri di canuscirlu…

**Gilormu** Sugnu Gilormu Quartaruni, variabili ‘ncincu iorna

**Titta** Tantu piaciri: perciò ci vuleva diri ca la liggi non havi chi fari dopu, logico, ritirannisi la parti civili

**Gilormu** Rista la parti vastasi du cuccheri ca mi ruvinò la facci ccu dda zotta; ddu pugnu poi mi parsi ‘nmuschittuni comu a chiddi ca sparanu pri Sant’ Antonio

**Titta** Binidittu Diu! Accussì sempri na ‘puntu semu, signor Quartara

**Gilormu** Gilormu Quartaruni, preco!

**Titta** Signor Quartaruni, privu di la vista di l’occhi ca si lu pirdunanu, ca c’è parola d’onuri, ca iu’ a Lucianu u fazzu partiri di Catania

**Petra** Va beni, ‘ntantu accuminciati a partiri vui, pirchì è tempu persu parrari ancora supra st’affari

**Titta** Sissignura, mi nni vaiu, voldiri ca vegnu quannu c’è u signor Farfalla. Iddu ci deve domandare perdono e poi partiri (*Via*)

**Petra** Ch’è beddu ss’autru; pirchì ci veni parenti ci pigghia i difisi: vuleva vidiri su era qualchi figghia so’

**Gilormu** Già, cci pari ca semu di Turulifu

**SCENA 3**

**LORENZO E DETTI**

**Lorenzo** (*Entra per la comune. Porta seco il bastone. E’ scuro in volto*)

E ‘ncuminciamu acchianari e scinniri scali (*Poggia in un angolo il bastone* *e siede*)

**Petra** Comu fniu? Ci fusti ‘nta l’avvucatu?...Chi ti dissi?

**Lorenzo** Comu ‘ntrasitura, prima vosi dumila liri, poi vosi cuntatu u fattu

**Petra** Dumila liri? A ssa l’arma!

**Lorenzo** Dumila liri ca chiangiunu supra l’altari di Roma. Cucinu, vui comu vi sintiti?

**Gilormu** Staiu bruciannu ancora; haiu l’odio ‘nta l’occhu ca mi fa friiri

**Lorenzo** Poi na ssu Santa Marta sunu veri spittaculusi. Mi faciti l’impressioni d’u’ marchisi Olivieru ‘nta valli. Piccatu ca non sapiti a storia

**Gilormu** Cui, iu’ non sacciu a storia du marchisi Oliveru? Vui chiuttostu nun la sapiti

**Lorenzo** Iu? Ma u sapiti cu è u marchisi Olivieru?

**Gilormu** Sissignuri, chiddu ca si mangiò la pusizioni ccu iocu di la zicchinetta. Ci stesi deci anni o sirviziu du marchisi

**Lorenzo** Bonu va, principio’

**Petra** Dimmi chiuttostu chi ti dissi l’avvucatu. Ti desi almenu boni spiranzi?

**Lorenzo** Ca comu…ccu n’autri cincu iorna voli milli liri ancora pri spisi ca si devunu fari. Però mi dissi ca comu rattu viulentu la paga assai, ma ci volila denunzia fatta, scritta da Ciccina, pirchi’ essennu idda maggiorenni a nostra querela non passa, tranni a fatta di causa, perciò l’avvucatuBirtucciu mi cunsigghiò di iri subitu a custura centrali assemi cu Ciccina a denunziari u fattu di ieri comu rattu violentu

**Petra** E su inveci Ciccina ci dici ca si facevanu amuri…

**Lorenzo** No…pri carità, pirchì allura passa comu rattu consensuale e non sacciu dopu se ai rapitori ci haiu a dumannari scusa

**Gilormu** Spiramu ca Cicca la facissi sta dichiarazioni

**Petra** Chiuttostu, ci passasti ‘nto nutaru?

**Lorenzo** Si, anzi mi dissi ca u signor Spanò aieri v’aspittava. L’eredi erunu tutti prisenti, vuatri suli mancavuru, e dopu, cca scusa di irisi a pigghairi ‘ncafè, u signor Spanò non s’ha vistu cchiu’

**Petra** E comu va ca mancu cca s’ha fattu vidiri oggi? Scummettu ca vinni a sapiri stu fattu di Ciccina e non ni voli sapiri cchiu’

**Lorenzo** E cu ci po’ leggiri ‘nta stu libru?...Oggi, a rizzittata u vo’ cercu, macari pri definiri l’affari di l’attu

**Gilormu** Si, facitimi stu favuri cucinu, pirchì la mè famigghia no havi chi pinsari. Anzi sta sira ci scriviti ‘ncartillinu a nomu miu

**Lorenzo** Va beni. Allura Petra, fa vestiri a Ciccina…cucinu iticci macari vui, accussi’ la cunvinciti

**Petra** Lorenzu, mi scurdava di diriti ca vinni Titta u pueta

**Lorenzo** Chi voli st’autru spustatu?

**Petra** Ca li pirdunassimu…’nzumma di ittarici terra ‘ncoddu

**Lorenzo** Si, quannu i calanu ‘nta fossa

**Gilormu** Già, ci paremu ‘ntontiri

**Lorenzo** Già, già; Vo faciti vestiri a Ciccina(*Petra assieme a Gilormu via per la* *sinistra. Breve pausa.)* E da paci sugnu ‘nto ‘nfernu. Poi sta trasuta d’Angelica a Parigi parsi picciata. Anzi i cosi a riversa, a Parigi paci e ‘nta mè casa guerra! Angelica ‘nveci di trasiri a Parigi trasiu a mè casa(*con lo* *sguardo rivolto ad Angelica*) Ruvina casati, a me casa trasisti,sissignura,ma a strata sbagghiasti, cortigiana ‘ngrata

**SCENA4**

**PICCIUNI E DETTO**

**Picciuni** (*Sulla comune*) Signor Farfalla bongiornu

**Lorenzo** Signor brigaderi cci baciu li manu, avanti, c’è cosa? Chi è ppà fuitina di contraforzu di mè figghia?

**Picciuni** (*Entrando*)Non signuri, ci voli parrari in giornata u Cummissariu

**Lorenzo** A mia?...Di chi si tratta s’è lecitu?

**Picciuni** Certi ‘nfurmazioni supra na pirsunedda, e su non fussiru stati i so’ boni precedenti ci mancava pocu pri perquisiri macari a so’ casa

**Lorenzo** Na perquisizioni ‘nta me’ casa? Signor Picciuni, mi staiu ‘mbriacannu senza viviri; chi successi?

**Picciuni** Mi dicissi: Filippo Spanò, ca ogni tantu vineva ccà, a lei chi ci vineva?

**Lorenzo** Filippo Spanò? Nenti per ora, ma spero, come lui spera pure, di divenire il compagno della vita della mia adorata figlia

**Picciuni** Mi si sta mutu!...Troppu ingenuo è ancora vossia

**Lorenzo** E perché?...E’ un signore squisito e corretto…Ma , mi dicissi na cosa,pirchì st’informazionio supra la pirsuna onorata di Filippo Spanò

**Picciuni** Mi fa’ meravigghia comu vossia non sapi ancora nenti e si ca u porta puru u giurnali oggi…ò Vossia senti (*Prende dalla tasca un giornale e* *legge*) A Palermo, poco tempo fa, fu scoperta un’associazione di falsari. L’autorità sino a ieri ha voluto mantenere il massimo riserbo poiché si doveva fermare qui’ una losca figura di rappresentante che si era insinuato nell’ambiente commerciale al solo scopo di spacciare biglietti falsi. Veramente era un pocu difficili individuarlu, ma siccome faceva na vita e un’eleganza esagerata fici nasciri sospetti, tantu ca fu tinutu d’occhiu

**Lorenzo** Mi scusi, chistu cu era?

**Picciuni** E non l’ha capito ancora? Ca Filippo Spano’!

**Lorenzo** Filippo Spano’?...Possibile?

**Picciuni** Sissignuri!...Aieri, dopu pranzu, aveva da matinata ca lu pedinavamu, lu capitamu intra un bar mentre tentava di spacciare un biglietto da cento falso. Ci sequestrammo una borsa, l’ammanittammu e lu purtammu ‘nto’ cummissariu. L’amico prima faceva l’ingenuo, ma quannu grapemu la borsa e ci truvamu cinquanta mila liri falsi, cunfissau ogni cosa

**Lorenzo** Matruzza mia, i soldi di casi!...Staiu sudannu friddu!...E comu po’ essiri mai?...Un bravu rappresentanti, onesto, gentile…

**Picciuni** Accussì pareva

**Lorenzo** Mi diceva d’accussì: Io sono rappresentante d’articoli di farmacia, citrato di magnesia, bicarbonato, ogghiu di riggiu, sali ‘nglisi, articuli ricercati, diceva iddu

**Picciuni** Il piu’ ricercato era iddu pero’

**Lorenzo** ‘Nghiornu mi dissi: Io caro signor Farfalla, lavoro molto con Carlo Erba! Iu ci rispusi: Iu’ travagghiu molto con Carlo Magno, e mentre abbiamo lo stesso destino stringemu l’amicizia , ‘mparintamini

**Picciuni** Menu mali ca finiu accussì, pirchì si l’amicu arrivava a darivi i soldi, putevuru passari qualchi guaiu macari vuatri. Basta mi nni vaiu, mi non si scorda di veniri ‘nto Cummissariu. Arrivederci signor Farfalla (*Via per* *la comune*)

**Lorenzo** Ci baciu li manu (*Siede. E’ quasi pietrificato. Riflette*) E comu fu stu focu vivu!...Allura a tutti ni stava annigghilennu sta cosa….!E comu fazzu ora? Pezzu di delinquenti, dignu cullega di Angelica, chidda ruvinau la corti di Carlo e chistu vuleva ruvinari la mè casa

**SCENA 5**

**CICCINA – PETRA – GILORMU E DETTO**

**Petra** (*Di dentro*) E’ inutili Ciccinedda, parricci tu ccu tò patri ca è mugghiu

**Ciccina** (*Entrando dalla sinistra assieme a Petra e Gilormu, supplichevole*)

Papà, papà…(*Inginocchiandosi presso Lorenzo*) ccà ‘nginocchiu vostra figghia vi prega di non faricci compiere stu tradimentu ch’è peggiu di chiddu ca Giuda cci fici o Signuruzzu

**Lorenzo**  (*Voltandole le spalle*) St’autra ci vuleva! Pazzu staiu niscennu pazzu!

**Ciccina** Non aviti vulutu ca iù mi maritassi ccu Lucianu, pazienza, sia fatta la vostra, non la mia volontà; ma ruvinarlu chi m’è stissi manu, pirchì? Chi tortu havi?

**Lorenzo** Sparti chi tortu havi?

**Ciccina** Nessun tortu ci putiti rimproverari a ddu poviru carusu, sulu chiddu d’avirimi vulutu troppu, infinitamenti beni

**Lorenzo** Leviti…susiti…!

**Ciccina** Non vuliti ascutari la mè priera, no’ ?...Ma badati, è inutili ca vi mittiti ‘ntesta qualchi pinseri ppi l’autru, pirchì è tempu persu

**Lorenzo** Cui?...Quannu?...Unni?...A villeggiatura su purtaru

**Petra** A villeggiatura si ‘nni iu u signor Spanò?

**Gilormu** Ccu stu friddu poi

**Lorenzo** ‘Ntanati sunu

**Ciccina** Papà…papà, pirdunu ppi Lucianu o compassioni ppi mia

**Lorenzo** Lucianu cchiu’ latru di Spanò è!

**Petra** Latru?...Lorenzu chi dici?

**Lorenzo** Appoi tu cuntu

**Ciccina** Non è veru. Lucianu mi voli un beni pazzu, senza scopu, sinceramenti, e vuatri u sapiti c’aveva pirdutu a testa ppi mia

**Lorenzo** Susiti e leviti, pazza cchu’ d’iddu

**Ciccina** Prima esauditi la priera di vostra figghia

**Lorenzo** Ma dimmi, chi tantu assai u voi beni?

**Ciccina** E’ lu scopu di la mè vita. Lucianu è picciottu bonu, educatu, travagghiaturi…

**Lorenzo** Non ci pensi ca è senza misteri?

**Ciccina** Ma putemu essiri filici u stissu

**Lorenzo** Pazza…pazza daveru si (Appare sulla soglia Titta seguito da Luciano)

**Gilormu** Cucinu, tempu persu è. Non lu viditi ca la carusedda è troppu ‘ciammata

**Lorenzo** Senti, iu’ vuleva ppi tia un buon partitu, ma mentri ca si ustinata, furca pi tia. Susiti ora

**Ciccina** (Alzandosi felice) Daveru, papa’ m’u’ duna?

**Lorenzo** Mentri ca si ustinata

**SCENA 6**

**TITTA – LUCIANO E DETTI**

**Titta** (*Entrando*) Ccà è iddu

**Ciccina** (*Voltandosi*) Cui, Lucianu?

**Luciano** (*Le corre incontro e cerca di abbracciarla*) Ciccina ciatuzzu miu!

**Lorenzo** (*Evitando l’abbraccio*)Unni stati iennu ccu’ sceccu?

**Petra** (*Appena vede Luciano, emana un grido, indi cade fra le braccia di Gilormu*)

**Gilormu** Cucinu…cucinu

**Tutti** Chi successi?

**Lorenzo** Petra, Petra a muggheri, iu’ fici cuntenta macari a tia e ora ti spaventi?

**Petra** Mi ricordu, vint’anni arreri, u stissu fattu nostru. Unu sulu,e fusti tu

**Luciano}**

**Ciccina}** Lorenzu, ti ricordi?

**Lorenzo** Si…U ‘ntisi, vint’anni arreri ppi tia mi finiu a vastunati. Pensa ora a chiddu c’ha fari

**Petra** Tutti santi e biniditti

**Luciano}** Grazie mamà

**Ciccina}**

**Lorenzo** Petra, ora quantu cchiu’ prestu i putemu maritari, pirchì si durunu ancora d’accussì, sa quantu pitrati ci devunu arrivari a Peppininu

**Gilormu** Binidittu sant’Antoniu vergini e martiri

**Lorenzo** Petra a muggheri, ti senti di travagghiari?

**Petra** Si!

**Lorenzo** Brava!...E allura tutti c’à testa a postu, o vuscamini u pani ora (*A Petra*) Tu ‘nta nsautu o vestiti ad Angelica

**Petra** Subitu (*Esegue*)

**Lorenzo** Ciccina, guarda chi fai tu; aggiusta i seggi e i vanchi du’ tiatru

**Ciccina** Sissignuri!...Lucianu aiutami tu (*L’afferra per un braccio*)

**Luciano** Subitu

**Lorenzo** (*Fermando Luciano*) E no dicu iu’? Sempri ‘nta ‘mpuntu semu. Vacci sula ca Lucianu havi chi fari. Filamu (*Ciccina via a sinistra*)

**Lorenzo** (a Luciano) Tu appizza u cartellu fora

**Luciano** Sissignori!...(*Via*)

**Lorenzo** (*A Titta*) Vui carissimu e stimatissimu pueta, viniti ccu l’orbi e continuati la Santa nuvena, ma però ppi cunsigghiu miu, non scriviti cchiu’ né rumanzi e mancu vucabulari

**Titta** Ca quali, schirzava iu. Era ppi cunnucirlu intra e accussì aviri cchiu’ libiru campu Lucianu di purtarisi a so’ figghia

**Lorenzo** Fussi cosa di farivi fari a fini di Don Chiaru; spaccatu ‘ndui

**Luciano** (*Rientrando*) U cartellu è appizzatu

**Ciccina** (*Entrando dalla sinistra*) I vanchi e i seggi su’ aggiustati

**Petra** Angelica è quasi vistuta

**Lorenzo** (*con un sospiro di sollievo*) Finalmenti stasira trasi Angelica a Parigi

**SCENA ULTIMA**

**DONNA TURIDDA E DETTI**

**Turidda** (*Entrando dalla comune con voce rotta dal pianto*) Don Lorenzu…Signura Petra!...

**Tutti** C hi fu’? Chi successi?

**Turidda** (*Sempre singhiozzando*) Morsi!...

**Lorenzo** Cu morsi?

**Turidda** Morsi…morsi…u patruni di casa

**Luciano** Poviru disgraziatu!

**Lorenzo** U disgraziatu iu’ sugnu (*Eccitato si pone le mani fra i capelli con lo* *sguardo rivolto ad Angelica*) Chidda ci curpa. Ddà grandissima bona fimmina…Tutti sti disgrazii ppi sta ittatura!....Fora!...Fora!...Fora a ittatura (*Corre per afferrare Angelica. Tutti lo trattengono. Donna Turidda spaventata emana un forte grido indi si precipita per la comune*)

**Petra** Aspetta Lorenzu, chi vo fari?

**Gilormu** Cucinu, ragiunamu

**Titta** Pazzu sta niscennu

**Lorenzo** (*Finalmente ha tolto Angelica dall’asticella*) Pazzu! Si pazzu! E tuttu ppi chista; Ppi sta gran b*…(Si libera di tutti e scaraventa Angelica sulla* *strada, indi avvilito cade su di una sedia*) D’Angelica mancu u fetu vogghiu sentiri. Fazzu qualunque storia basta ca non ci su’ fimmini

**Tela**

**FINE DELLA COMMEDIA**